**Informácia pre žiadateľov k predkladaniu žiadostí o poskytnutie regionálneho príspevku**

 Žiadateľ predkladá projekt na predpísanom formulári žiadosti o poskytnutie regionálneho príspevku podľa prílohy č. 4 Metodiky poskytovania, monitorovania a hodnotenia regionálneho príspevku plánu rozvoja najmenej rozvinutého okresu podľa zákona č. 336/2015 Z.z. o podpore najmenej rozvinutých okresov a o zmene a doplnení niektorých zákonov v znení neskorších predpisov <https://www.nro.vicepremier.gov.sk/dokumenty/index.html#metodicke-usmernenia-a-statuty>

 Žiadateľ zasiela vyplnený formulár žiadosti v lehote uvedenej vo výzve

1. prostredníctvom Ústredného portálu verejnej správy elektronicky podpísaný kvalifikovaným elektronickým podpisom do elektronickej schránky okresného úradu s označením predmetu „Žiadosť o poskytnutie regionálneho príspevku“; alebo
2. prostredníctvom Ústredného portálu verejnej správy ako všeobecné podanie (návod je zverejnený na webovej stránke Okresného úradu Stropkov); alebo
3. prostredníctvom poštovej služby doporučene na adresu okresného úradu uvedenú vo výzve; alebo
4. osobne do podateľne okresného úradu. V tomto prípade žiadateľ zároveň zašle žiadosť v rovnakom termíne aj elektronickou poštou (e-mailom) na adresu uvedenú vo výzve okresného úradu.

 V zmysle Schémy na podporu lokálnej zamestnanosti II (schéma pomoci de minimis) DM – 18/2021 musí byť žiadateľ registrovaný (založený) na území SR minimálne 36 mesiacov ku dňu predloženia žiadosti. To neplatí, ak je žiadateľ v registri sociálnych podnikov.

 Ak sa má regionálny príspevok poskytnúť na výstavbu, zmenu stavby alebo stavebné úpravy (§8 ods. 7 zák. č. 336/2015 Z.z. o podpore najmenej rozvinutých okresov a o zmene a doplnení neskorších predpisov), podmienkou jeho poskytnutia je vlastnícke právo alebo iné právo prijímateľa k pozemku a jeho stavbe a jeho záväzok, že tieto práva k pozemku alebo stavbe sa nezmenia najmenej po dobu piatich rokov od dokončenia výstavby, dokončenia zmeny stavby alebo dokončenia stavebných úprav. Preukázanie tejto podmienky žiadateľ

1. uvedie vo formulári žiadosti v 3. časti a to konkrétne: číslo parcely, katastrálne územie, druh pozemku, číslo listu vlastníctva
2. predloží nájomnú zmluvu alebo iný doklad preukazujúci právny vzťah k pozemku alebo stavbe po dobu piatich rokov
3. predloží aj povolenia a stanoviská vydané v zmysle zákona č. 50/1976 Zb. o územnom plánovaní a stavebnom poriadku napr. stavebné povolenie, oznámenie k ohláseniu drobnej stavby atď.

 Žiadosti budú posudzované podľa transparentných kritérií uvedených na stránke Okresného úradu Stropkov, s dôrazom na vytváranie nových a udržateľných pracovných miest a rozvoj najmenej rozvinutého okresu.

 Účel poskytnutia regionálneho príspevku musí byť v súlade s vyhlásenou výzvou a v nej uvedenými aktivitami a zároveň účel poskytnutia regionálneho príspevku musí byť v súlade s Plánom rozvoja a v ňom uvedenými aktivitami.

 Všetky nové informácie (metodika a vzory formulárov) a platné dokumenty sú zverejnené na webovej stránke Okresného úradu Stropkov <https://www.minv.sk/?plan-rozvoja-okresu-stropkov> a na stránke <https://www.nro.vicepremier.gov.sk/>